Istoria unei litografii celebre: Portretul lui Mihai Eminescu - semnat 
de pictorul Curţii Imperiale de la Viena, tipărit sub formă de gravură 

în Austria ! 


Eminescu, Geniul, ne apare astăzi sub chipul unui diamant cu infinite ape. 
Perfecţiunea sa este asemenea unui poliedru a cărui arhitectură este dincolo de 
puterea minţii. Precum în univers există doar câteva 1 minuni de o simetrie 
absolută, numite ”, solide platonice ”, tot astfel şi în cultura română personalitatea 
şi anvergura spiritului eminescian reprezintă un fenomen unic. 

Această imagine sacralizată a Luceafărului poeziei româneşti estompează 
adeseori portretul fizic, de om printre oameni, aceluia care tutelează panteonul 
mitic al poporului nostru. 

Din paginile memorialistice, semnate de cei ce l-au cunoscut pe 
Eminescu, guvernate pe alocuri de abordări subiective, aflăm cum a fost 
perceput acesta în conştiinţa contemporanilor săi: o personalitate emergentă, 
depăşind limitele înguste ale epocii. 

în acest eseu dorim să aflăm însă cum l-au zugrăvit artiştii epocii, cum 1- 
au redat ei în imagini şi nu în cuvinte. Cu excepţia acelora care îi erau prieteni 
sau cunoscuţi 2 , ori a cititorilor care îi cumpăraseră primul volum de versuri, 
tipărit de Socec în trei ediţii, de câte o mie de exemplare, cât încă poetul era în 
viaţă, şi unde apare fotografia autorului, imaginea lui Eminescu lipsea din 
peisajul public. 

De la acest gând am pornit atunci când ne-am propus să abordăm acest 
subiect: modelul ideal al astrului Eminescu este construit în mentalul colectiv 
doar pe seama imaginaţiei bogate a cititorilor români ori străini, sau are un 
fundament solid: imaginea grafică şi fotografică, răspândită în ziare şi reviste ? 


1 Tetraedru, cub sau hexaedru, octaedru, dodecaedru, icosaedru 

2 Jurnalişti, colegi de şcoală sau facultate, mai ales membrii Societăţii ”, Junimea ”, dar şi ai cercurilor literare, 
politice, frecventate de Eminescu. 

Lăsăm la o parte chestiunea celor patru fotografii canonice ale lui 
Eminescu, îndreptându-ne atenţia îndeosebi asupra imaginii sale, propagate în 
conştiinţa europeană prin intermediul gravurilor şi litografiilor realizate în ţară 
şi străinătate, pornind de la pozele poetului, disponibile la îndemâna editorilor. 

De la bun început, vrem să precizăm un fapt important: în deceniul 80-90 
al veacului al XlX-lea, chipul acestuia este prezent mai mult în reviste literare 
de peste munţi (în mod special revista "Familia”, iar după moartea poetului, 
”Romănische Revue ”) şi nu în publicaţii similare din Vechiul Regat. 

în timp ce Eminescu peregrina dintr-un spital în altul, chipul său este la 
loc de cinste în spaţiul românesc al Transilvaniei. 

Prima creaţie grafică reprezentând chipul Luceafărului, apărută într-o 
revistă literară românească, este tipărită peste Carpaţi, pe prima pagină a 
” Familiei ”, datată 13/25 ianuarie 1885, sub semnătura unui renumit grafician 
austriac, Theodor Mayerhofer. Era, desigur, un portret în creion, o litografie, 
reproducând cea de-a doua fotografie oficială a lui Eminescu (atelierul 
Duschek) 3 . în partea stângă a imaginii apare numele casei de editură 
(tipografiei) vieneze care a pus în circulaţie această gravură: C. Angerer & 
Goschl 4 . 

De aici, o primă concluzie tulburătoare: personalitatea lui M. Eminescu 
era larg cunoscută în Austria, încât o celebră editură a vremii găseşte de cuvinţă 
să tipărească în condiţii grafice de înaltă calitate chipul poetului, creaţie de 
excepţie a graficianului Curţii Imperiale, Th. Mayerhofer, operă artistică pe care 
o va folosi apoi şi Iosif Vulcan. 


3 Tangenţial, subiectul acesta va fi evocat în ” Viaţa Românească ”, 1964, nr. 4-5, apr.-mai, p. 371, fiind 
menţionat şi în: ” Convorbiri Literare ”, 1987, nr. 1, ian., p. 11 ( Dialogul artelor). 

4 Casa de editură C. Angerer & Goschl, din Viena (pentru litografii), alături de stabilimentul grafic 

F. Brockhaus din Lipsea ( pentru editarea hărţilor), au contribuit, în condiţii grafice excepţionale, la realizarea 
celor trei volume ale primei lucrări enciclopedice din ţara noastră - ” Enciclopedia Română ” - (1898-1904), 

tipărită la Sibiu, de tipografia W. Krafft. Este meritul lui C. Diaconovici şi al ASTREI pentru naşterea acestui 
monument al spiritualităţii româneşti, dovedind unitatea culturală a neamului nostru şi prefigurând Marea Unire 
de la 1918. 

Această editură (tipografie) vieneză obişnuia să reproducă portrete ale unor 
scriitori sau politicieni români ai vremii, pe care apoi presa din Ardeal, în 
special revista ” Familia ” le prelua, publicându-le în paginile lor. Prezentăm mai 
jos câteva litografii, tipărite la Viena de stabilimentul grafic C. Angerer & 
Goschl, toate sub semnătura celebrului artist austriac, Th. Mayerhofer, păstrate 
pentru generaţiile viitoare doar prin reproducerea lor în paginile unor reviste din 
Austria sau din România. 



Semnătura graficianului Th. Mayerhofer 5 , vizibilă pe gravura tipărită în revista 

”Familia 


5 Celebru grafician austriac (1855-1941), prezent în presa vremii cu numeroase litogravuri ale unor personalităţi 
remarcabile: oameni politici, membri ai familiei imperiale, scriitori, personalităţi ale timpului, din diverse ţări ale 
Europei (Louis Pasteur, Charles Darwin, Nathaniel şi Bettina Rotschild, Agatha Bârsescu, etc) A urmat 
cursurile Academiei de Arte din Viena, fiind elevul pictorului Eduard von Engerth. A debutat în "Wiener Salon 
Jurnal" (1870), în pagnile căruia a tipărit în mod constant. Gravurile sale sunt reproduse în reviste de dincolo de 
munţi: "Familia”, "Amicul Familiei”, " Romănische Revue”, "Luceafărul”, ” Cos ânzeana” etc 

Mlhall Emlnescu 

|8.iO - l*Mt 


Primul portret al lui Eminescu, sub semnătura lui T. Mayerhofer ( ” Familia ”, nr. 
13/25 ianuarie 1885), apărut în timpul vieţii poetului. 


Acest portret s-a republicat ulterior, la moartea poetului, în numărul din 
luna Iunie al Revistei ” Familia ” 6 7 (în chenar de doliu), precum şi în 

n 

Revista ” Romănische Revue ”, însoţind traducerea lui Emanuel Grigorovitza - 
”Gedichte von der Michael Eminescu”, ” Fragment das dem Gedichte Die 
Epigonen ”, tipărit în luna Iulie 1890 (An VI, Wien, 1890, Herasgeber dr. 
Cornelius Diaconovich). 

Amintim că, tot în ” Romănische Revue, s-a publicat în 1887 poezia 
eminesciană "Dorinţă”, tradusă de M. Kremnitz. 


6 ” Familia ”, nr. 26, an XXV, 25 iunie/7 iulie 1889. Gravura va fi reprodusă, de asemenea, în numărul revistei 
” Familia ” din 27 iunie (9 iulie) 1899, p. 305, la comemorarea unui deceniu de la moartea lui Eminescu. 

7 în anul 1890, Em. Grigorovitza a publicat un serial de traduceri în ”Rumanische Revue”’. Fragment aus 
Epigonen, Ode, Schlăfrige Vogelein, Wiedersehen : ”Rom. Rev.” nr. 6, 1890, p.312 - 317 (iibersetzt von 
Emanuel Grigorovitza); 

- Sehnsucht. Reminiszenz. Sonett. Melancholie : ”Rom. Rev.” nr. 6, 1890, p. 233 - 236 (iibersetzt von Emanuel 
Grigorovitza); 

- Gedichte: Letztes Sonett, Der Schutzengel: ”Rom. Rev.” nr. 7, 1891, p.53 (Emanuel Grigorovitza). 

La moartea poetului, revista lui Diaconovici a publicat, de asemenea, o 
biografie a lui Eminescu 8 . 



Mihai Eminescu, gravură de Th. Mayerhofer, în ”Romănische Revue ” (1890) 

Eminentul cercetător ing. N. Iosub prezintă în valoroasa sa monografie, 
intitulată ” Mihai Eminescu la Botoşani ” 9 , un portret de A. Reitz, datat 1887 10 . 

” Revista Olteană 5,1 1 (nr.3/iunie 1889) publică, la rândul său, o litografie 
semnată de pictorul Nicolae Rădulescu (1855 - 1916), prelucrând chipul lui 
Eminescu din celebra fotografie realizată de Duschek. Această gravură este 
expusă în Casa Memorială ”Traian Demetrescu ” din Craiova, ca o dovadă că 
litografia a fost tipărită şi separat de revistă. Lucru de înţeles, fiindcă Tr. 
Demetrescu (”Tradem ”) a fost redactorul revistei din capitala Olteniei şi unul 


Michael Eminescu. Biographische Skizze : ”Rom. Revue” nr. 6, 1890, p. 226 - 232. 

9 N. Iosub, ” Mihai Eminescu la Botoşani ”, Ediţia a Il-a, Editura Axa, Botoşani, 2016, cap. ” Iconografie 
eminsciană”, p. 272-287. 

10 Idem, p. 277 

11 ” Revista Olteană ”, Literară - ştiinţifică, apare la 15 martie 1888 la Craiova. în perioada 15 mai 1888 - 15 
martie 1890 se tipăreşte sub direcţia unui comitet. Prim redactor: Carol Scrob. Directori: Traian Demetrescu 
(devenit prim-redactor în perioada 1/13 mai - 15 iulie 1892) şi G.D. Pencioiu. Tip. " Naţionala , Ralian şi Ignat 
Samitca". în perioada aprilie 1889 - martie 1890, se adaugă la subtitul, pe copertă, cuvântul " ilustrată ". 
începând cu 1/13 mai 1892, apare ca supliment literar al ziarului ” Economistul Format: 24x16 cm. 

dintre admiratorii lui Eminescu . Acesta lansează primul său volum de poezii, 
în anul 1884, dar moare la numai 30 de ani (1896). 

Gravura lui Nicolae Rădulescu este prezentată cititorilor români în anul 
centenarului Eminescu (1989), într-un articol sub semnătura lui G. Crăciunoiu , 
litografia fiind reprodusă, independent, de către bibliofilul Ion C. Rogojanu, 
fiind inclusă într-un set de ilustrate, prezentând cele patru portrete oficiale ale 
poetului. 

Din lucrarea citată mai sus a domnului N. Iosub aflăm că portretul lui 
Eminescu, reproducând cea de a doua fotografie canonică, realizat de pictorul 
craiovean pe hârtie din pastă de lemn, avea dimensiunile 152/105 mm, fiind 
caşerat pe carton cretat alb, încadrat într-un chenar, având inscripţionate numele 
editurii şi tipografiei deţinute de Ralian şi Ignat Samitca. 

întrucât portretul lui Eminescu, cunoscut din fotografia lui Duschek, 
este prezent şi în prima Ediţie Maiorescu a poeziilor lui Eminescu (1884), 
aşadar cu puţin timp înainte de data apariţiei gravurii în ” Familia ” (1885), sub 
semnătura vizibilă a lui Th. Mayerhofer, avem de răspuns la două întrebări 
esenţiale: ce fel de imagine se foloseşte în prima carte de poezii a lui Eminescu, 
tipărită la Socec, pentru a reda poza autorului: o fotografie retuşată sau o 

gravură ? şi, dacă este vorba de o gravură, cui aparţine aceasta ? 

Cercetătorul N. Iosub susţine că este vorba de fotografia retuşată, realizată 
de Bemhard Brand 14 , dar avem argumente să ne îndoim. Tabloul ”, Junimii ” este 
realizat într-adevăr de fotograful-pictor ieşean B. Brandt, dar volumul de poezii 
este tipărit la Bucureşti, de Socec, şi nu la Iaşi. Or, aşa cum se ştie, în anul 1883, 
I. Slavici, la care Eminescu locuia, era deţinătorul fotografiei originale a lui 
Eminescu, ieşită din atelierul lui Fr. Duschek, iar fotografia aceasta a fost 
transmisă Academiei Române de col. Alexandru Struţeanu, nepotul lui Salvici. 
Ar fi fost un procedeu greoi pentru o tipografie din Bucureşti să utilizeze o 

12 Traian Demetrescu: "Lui Eminescu” poezie dedicată marelui nostru poet, la moartea acestuia 

13 Revista ” Ramuri”, nr.6, din iunie 1989, p. 13 

14 N. Iosub, op. cit. p. 274. 

fotografie retuşată la Iaşi, după un original aflat tot la Bucureşti ! Era mai simplu 
să fie retuşată fotografia sau chiar clişeul creat de Fr. Duschek, fiindcă, aşa cum 
ştim, meşterii fotografi ai vremii obişnuiau să păstreze clişeele pentru comenzi 
ulterioare. 



Gravură pe prima pagină a volumului de poezii Eminescu, tipărit la Socec 

Prezenţa unei semnături în partea dreapta-jos a portretului prezent în 
Ediţia Maiorescu ne determină să conchidem că avem de-a face cu opera unui 
grafician şi nu cu o reproducere retuşată a unei fotografii. 

Chestiunea devine de interes, în ipoteza că gravura este creaţia unui artist, 
fiindcă observăm că, începând cu ediţia Maiorescu a V-a, editorul nu mai 
reproduce portretul litografiat al poetului, ceea ce înseamnă că au intervenit, 
probabil, anumite probleme legate de dreptul de autor. 

Dealtfel, chiar şi în ipoteza că avem de-a face cu o fotografie, retuşată, 
autorul acesteia ar fi putut revendica oarece pretenţii, în virtutea dreptului său de 
autor, dar nu Duschek, el murind chiar în anul 1884. 

Deşi greu lizibilă, se observă că înşiruirea de litere, redând numele 
gravorului, nu seamănă nicidecum cu semnătura lui Bemhard Brand şi nici cu 
aceea a lui Th. Mayerhofer. 

Este, vorba, probabil, de un artist autohton, un obişnuit cu cărţile editate de 
Soccec. O analiză a unor gravuri similare, din aceeaşi epocă, ar putea elucida 
chesiunea paternităţii acestui artist român, care a transfigurat în gravură chipul 
lui Eminescu. 

Dealtfel, aceeaşi chestiune a identificării artistului anonim o întâlnim si 
în cazul gravurii tipărite în Revista "Luceafărul ”, care apărea la Sibiu (nr. 13, 
din 1 iulie 1909, p. 298), unde este prezentată cititorilor o altă litografie, creaţie 
grafică după fotografia lui Eminescu, realizată în atelierul de la Botoşani al 
fotografului Jean Bielig (noiembrie 1887). 

înclinăm să credem că este vorba de marca aceleaşi case de editură austriece 

5 

C. Angerer & Goschl, dar postată în partea dreaptă a imaginii, lipsind însă 
numele artistului. După stil, putem să presupunem că este acelaşi Th. 
Mayerhofer. 

Gravură Eminescu (” Luceafărul ”nr. 13, din 1 iulie 1909, p. 298) 

Revista ”Cosânzeana ” 15 , care apărea la Orăştie, redactor şef dr. 
Sebastian Bomemisa, publică poza litografiată a lui Eminescu, identică cu 
aceea tipărită la 1 iulie 1 909 în revista ” Luceafărul ” de la Sibiu. 

Această gravură este tipărită şi în numărul festiv, dedicat lui Eminescu, 
nr. 26 din 5 iulie 1914 (p.387) al aceleaşi reviste ”Cosânzeana”, sub titlul ” O 
fotografie a lui Eminescu din anii din urmă”. 

în cunoscuta ediţie Perpessicius, editată de Academia Română, volumul 
XVII, Bibliografie, Partea a Il-a ( 1939-1989 ), conţinând referinţe despre 

15 ’ ’Cosânzeana ”, Anul I, nr. 3, din 15 noiembrie 1911, p. 30 

Eminescu apărute în periodice, precum şi manifestări omagiale, Addenda, 
Indice, (Editura Academiei Române, Bucureşti, 2008), la p. 602 este prezentă o 
listă consistentă cu opere artistice inspirate din fotografiile oficiale ale lui 
Eminescu 16 , având autori neidentificaţi. Din acest sumar de materiale 
documentare ne reţine atenţia articolul publicat la împlinirea a 75 de ani de la 
moartea lui Eminescu în ”Viaţa Românească”, 1964, nr.4-5, apr-mai, p.24, în 
care este reprodus un desen, apărut pe coperta revistei ” Universul literar 
săptămânal” 17 (1889), reprezentând portretul lui Eminescu, realizat după 
fotografia de la Praga de către un grafician anonim. 

Considerăm că realizările grafice (mai ales cele semnate de graficianul 
austriac Th. Mayerhofer) sunt o contribuţie remarcabilă la crearea unei 
reprezentări corecte a portretului fizic al lui Eminescu. 

în sensul celor prezentate mai sus, adăugăm în rândul creaţiilor timpurii o 
lucrare de tinereţe a lui Ştefan Luchian, un alt botosănean de marcă, alături de 
Eminescu, Iorga, Enescu, prezentându-1 pe geniul poeziei româneşti într-o 
ipostază cutremurătoare. 


16 Opere, Voi XVII, Portrete (cu autor neprecizat): [INDESCIFRABIL]: [Desen inspirat de F. 2], VA-CR, 
1939, nr. 7, 15 iun., p. [1]. [Interpretare plastică după F. 1]. BUK, 1942, nr. 5, 11 oct., p. 10. în articolul lui 
Maximilian Schroff: Mihai Eminescu und seine Werk. Mihai Eminescu, 1850-1889. [Desen după F. 1]. PLT, 
1943, nr. 6-7, sept.-oct., p. [5]. Un portret al poetului, din prima tinereţe. A, 1950, nr. 17 669, 14 ian., p. [1]. 
Desen după F. 1. Portretul lui..., 1889, pe coperta revistei „ Universul literar săptămânal" . VR-B, 1964, nr. 4-5, 
apr.-mai, p. 24. După F. 2. [Desen]. VR-B, 1969, nr. 6, iun., cop. I. [Portret - desen după F. 1]. VK, 1970, nr. 1, 
ian., cop. II. [Portret]. [Desen inspirat de F. 1 - detaliu]. CL-B, 1972, iul.-sept. (supliment), p. 31 (Memento), 
înveşmântat în togă. M. Eminescu. (Silhuetă). F-0(2), 1975, nr. 1, ian., p. [1]. Desen inspirat de F. 3 
(reproducere după un ziar de epocă, nenominalizat). Portret în ulei. [După F. 3]. MN, 1975, nr. 1, cop. I. 
portretul este executat după o fotografie de epocă şi se află expus în Aula Academiei Române ” (cop. II). 
Reproducere color. [Portret inspirat de F. 1]. CVL, 1978, nr. 8, aug., p. 13 (Eminescu). [Portret (lucrare plastică) 
inspirat de F. 1]. TO-C, 1979, nr. 2, iun., p. 9. [Eminescu tânăr]. LUC-B(2), 1981, nr. 3, 17 ian., p. [8] 
(Mapamond). Desen după F. 1. [2 portrete: după F. 1 şi F. 3]. OZ-T, 1983, nr. 2, 14 ian., p. [1]. [Poetul]. Desen 
din colecţia Vladimir Streinu. MN, 1983, nr. 1, p. 21 („ ...eternii noştri păzitori ai solului veşnic... ”). [Portret 
inspirat de F. 1 - detaliu]. [Pictură?]. ATN-B, 1986, nr. 6, iun., p. [I] („Caiete botoşă nene”). [Grafică inpirată 
de F. 2]. F-0(2), 1989, nr. 2, febr., p. 9 ( Lumina stelei ce-a murit...) Eminescu - Creangă. [Ilustr. alb-negru]. 
ASTR, 1989, nr. 10, oct., p. 10 (Centenar). 

17 Apare la Bucureşti (19 sept. 1888-28 ian. 1891) sub numele ” UNIVERSUL literar: săptămânal ”, Bucureşti, Ed. 
” Universul”. 

Plecat la Munchen, în 1889, pentru a studia pictura, Ştefan Luchian cunoştea 
desigur soarta tristă a lui Eminescu. în anul 1890, artistul român, marcat de 
vestea tragică a morţii Luceafărului, realizează o elaborată compoziţie, pe care 
i-o trimite în copie fotografică lui Titu Maiorescu, reprezentând o impresionantă 
creaţie grafică, printre primele de acest fel din pictura românească, având ca 
subiect geniul lui Eminescu. 

OfY\ . X Vw. ' w JSC w" 

Chestiunea operelor grafice inspirate din fotografiile lui Eminescu, 
deşi pare minoră, are totuşi însemnătatea ei. Fotografiile care s-au păstrat până 
în zilele noastre, incluse ca atare în Catalogul patrimoniului cultural naţional 
(CIMEC), deşi au o certă valoare culturală şi istorică, unele dintre ele se prezintă 

ca o realizare tehnică discutabilă. în plus, starea lor fizică actuală pare a le 
diminua, din punct de vedere estetic, impactul asupra memoriei colective în ceea 
ce priveşte pe Eminescu. în schimb, gravurile de epocă, mai ales cele timpurii, 
realizate după aceste fotografii, înnobilează chipul Luceafărului, sporesc 
atractivitatea imaginii sale. 

Semnalăm însă o curiozitate, legată de prezenţa celor patru fotografii, 
recunoscute fără dubii ca reprezentând chipul poetului nostru naţional, pe care 
am observat-o în ” Repertoriul obiectelor de patrimoniu naţional mobil”. 

Aici, la capitolul fotografii Eminescu , sunt reţinute ca atare doar trei fotografii 
ale marelui nostru poet, la poziţiile 18,19,20, toate deţinute de Centrul Naţional 
de Studii ” Mihai Eminescu” - Botoşani, Memorialul Ipoteşti, lipsind tocmai 
fotografia atribuită Atelierului fotografic al lui Franz Duschek. 

De asemenea, observăm faptul că, în grupul celor trei fotografii de 
patrimoniu, nu figurează poza atribuită lui Jan Tomas (Praga) ci duplicatul 
realizat de Bemhard Brand (Iaşi), aflat în inventarul Memorialului Ipoteşti. Or, 
ştim că, încă din anul 1 962, fotografia pragheză era menţionată ca făcând parte 
din patrimoniul Bibliotecii Academiei Române ? Pe de altă parte, Arhivele 
Statului din Iaşi deţin în colecţia Stampe şi fotografii, sub nr. 132,5 fotografia 
originală a lui Brand. înainte de a ajunge aici, poza a fost în proprietatea 
” Asociaţiei Generale a Studenţilor Universitari - secţia Iaşi 

y y y y 

Despre ultimul portret fotografic realizat în atelierul lui Jean Bielig de la 
Botoşani (1887), care prezintă chipul prematur îmbătrânit al lui Eminescu, mai 
semnalăm o altă curiozitate: G. Călinescu afirmă că fotografia aceasta ar fi fost 
ruptă de Titu Maiorescu, însă ar fi rămas totuşi o copie fidelă, sub forma unei 
litografii purtând semnătura lui Th. Mayerhofer. U Viaţa lui Mihai Eminescu ”, 
1945). 


18 ” Prima fotografie a lui Mihai Eminescu (Foto J. Tomas, Praga, 1869, după exemplarul Bibi. Acad. R.P.R.) în 
Augustin Z.N. Pop, ” Contribuţii documentare la biografia lui Mihai Eminescu ”, Bucureşti, 1962, Editura 
Academiei, p. 178 

Această informaţie, deşi repetată la nesfârşit de unii comentatori ai 
subiectului intitulat ” 'fotografiile lui Eminescu ”, nu mai figurează în ediţiile 
ulterioare ale mult citatei lucrări a divinului critic. 

De altfel, nu este prima oară când acesta îşi revizuie teoriile. Astfel, 
G. Călinescu susţinea într-un articol din tinereţe o aberaţie evidentă: poetul nu ar 
fi fost fotografiat la Praga, în atelierul lui Jan Tomas, această poveste fiind 
inventată, chipurile, de plastograful Octav Minar ! 

Divinul critic chiar credea că fotografia nu există, cerând imperios 
acestuia să o prezinte. Ulterior a abandonat acest subiect ! 

Despre creaţia graficianului Th. Mayerhofer se ştiu puţine detalii 
biografice. Din păcate, specialiştii străini nu menţionează prezenţa portretului lui 
Eminescu în portofoliul de lucrări ale prolificului artist austriac. Cu excepţia 
criticului de artă arădean Dan Lăzărescu din Arad, care a evocat recent 19 , într-o 
comunicare dedicată Luceafărului (ianuarie 2016), existenţa acestor producţii 
grafice, exegeza eminesciană nu s-a oprit asupra acestui subiect. 

Domnia sa prezintă o gravură reprezentând chipul lui Eminescu, cu 
dimensiunea hârtiei de 34/23,5 cm, iar a portretului propriu-zis de 26,5/20 cm, 
aflată în colecţia V. Miuţescu din Arad, pe care o atribuie artistului Th. 
Mayerhofer. Este de fapt fotografia reprodusă în revista "Luceafărul ”, nr. 13, 
din 1 iulie 1909, p. 298, despre care am vorbit mai sus (p.8). 

Din punctul nostru de vedere, apreciem că în bogatul repertoriu de opere 
grafice al artistului vienez trebuie adăugate şi gravurile aparţinând unor 
personalităţi culturale şi politice româneşti, printre care amintim şi muza lui 
Eminescu. 

Prezentăm cu titlu exemplificativ numele unor personalităţi româneşti, ale 
căror chipuri au fost creionate de celebrul artist vienez, cele dintâi litografii 


19 Dan Lăzărescu, ” Amintiri eminesciene între Viena şi Oradea D-lui ing. Victor Miuţescu, important 
colecţionar eminescian ” , în ” Buletinul Informativ ”, editat de Gruparea Colecţionarilor ”Mihai Eminescu ” 
Botoşani , nr. 42-ianuarie 2016, p. 34-35. (n.a. Mulţumim călduros domnului I. Novac, cercetător asiduu al vieţii 
şi operei eminesciene, care ne-a pus la dispoziţie copia acestuia studiu semnat de domnul Dan Lăzărescu). 

(V. Boierescu, Matilda Poni, Agatha Bârsescu) apărând în numerele Revistei 
” Familia” chiar în anul 1884, perioadă în care Eminescu îşi vedea volumul de 
poezii în librării 

ORADEA-MARE (RAGYVÂRAD) 

5 Februarie st. v. 


Ese in fie-care dumineca. 
Redacţiunea in 
Kozep-utcza nr. 395. 


Pe 1 , de an 5 fi. ; pe *| 4 
de an 2 fl. 70 cr. 
Pentru Rom&nia pe an 25 lei. 


17 Februarie st. n. 


Agatha Bârsescu 

Agatha Bârsescu ( ”Der Humorist”, 20 noiembrie 1884, by Austrian National 

Library) 

Ese in fie-care demlneca. 
Redacţiunea In 
Kfixep-utcza nr. 395. 


4 Martie st. ▼. 
16 Martie st. n. 


: Pentru Rorn&nia pe an 25 lei. 


Vasile Boerescu 

J Preţul pe un an 10 fl. 
i Pe 1 , de an 5 fl. ; pe *|« 
de an 2 fl. 70 cr. 

! Pentru România pe an 25 lei. 


ORADEHIJRE (NAGYVARAO) 
1 Aprile st. v. 


Ese in fie-care damlnoca. 
Redacţiunea în 
Kdzep-utcza nr. 395. 


Matilda Poni 

Chipul Veronicăi Micle, creaţie a aceluiaşi gravor austriac, Th. 
Mayerhofer, este reprodus pe prima pagină, în chenar de doliu, în numărul 
revistei Familia ” din data de 20 august (1 septembrie) 1889. Atunci, revista 

anunţa decesul regretatei poete, ale cărei creaţii au fost frecvent prezente în 
paginile acestei reviste. 

Gravura semnată de T. Mayerhofer este o copie după fotografia realizată 
în atelierul fotografului Nestor Heck, din Iaşi, în anul 1886. 

Se ştie că în atelierul acestui renumit fotograf ieşean s-au fotografiat şi 
alte personalităţi ale vremii: Eminescu, (în costum de vară -1884), I.L.Caragiale, 
Ion Creangă, Vasile Alecsandri ş.a. 

Din imaginile publicate de către revista ” Familia ” observăm că 
aceasta folosea vederi tipărite de către renumita companie tipografică vieneză 
”C. Angerer & Goschl 

Ultimul portret al Veronicăi Micle ( Iaşi, foto: Nestor Heck) 

VERONICA MICLE. 


Gravură semnată Th. Mayerhofer după fotografia Veronicăi Micle (1889) 

Nu numai fotografiile Veronicăi Micle sau Eminescu au fost transfigurate 
artistic de acest pictor şi grafician austriac, ci chiar şi imaginea unor 
personalităţi mai puţin cunoscute astăzi, cum ar fi aceea a dr. Nicolau Pop 
(” Familia ”, nr. 37 din 11/23 sept. 1888, p.l.), Episcopul Mihail Pavel ("Amicul 
Familiei ”, nr. 3, anul XII, din 1 februarie, 1888, p. 41), I.F. Negruţiu (” Amicul 
Familiei ”, nr.l anul XIII, din 1 ianuarie, 1889, p. 5), dr. Aurel Muresianu 
(” Amicul Familiei ”, nr. 13, anul XIII, din 1 iulie, 1889, p.165) , Constantin 
Morariu Andrievici ("Amicul Familiei ”, nr. 15, an XIII, din 1 august, 1889, 
p.193), sau a altora, mai cunoscute, precum S. Bămuţiu ("Amicul Familiei ”, 
nr.l an XIV, din 1 ianuarie, 1890 p.5). 

Mai jos avem o imagine foarte sugestivă, reprezentându-1 pe clericul 
greco-catolic I. Popasu, aparţinând renumitului grafician austriac, tipărită de 
data aceasta în ” Romănische Revue ”, (An V, martie 1889). 


ROMÂNISCHE REVUE. 

ID. HcR. *'*»'*. »«»• !. JaiTiMt 


Joan Popasu. 

1808 -1889 J 



I.Popasu (1808 -1889) 


20 în acest număr de revistă se publică poezia ” Mai am un singur dor ” ( ” Iar când voi fi pământ ”) , cu tittlul 
” Ultimul dor al poetului Mihail Eminescu ” (p. 170), şi următorul necrolog: ”Mihai Eminescu, illustrul poet şi 
savantul publicist român, a încetat din viaţă la Bucureşti 28 l. tr. după lungi şi grele suferinţe. — Statul i-a făcut 
o înmormântare demnă; iar amicii şi admiratorii lui făcu colecte pentru de-ai ridica două monumente pompoase 
— unul în Bucureşti şi altul în oraşul său natal Botoşsni. Fie-i ţărâna uşoară şi amintirea eternă ! ” 

Impresionează, fără îndoială, selecţia de personalităţi româneşti, făcută de 
graficianul austriac, începând cu tânăra stea a scenei lirice româneşti, 
contemporană cu Eminescu, soprana Agatha Bârsescu, care este prezentă în 
presa austriacă, în anul 1884, grafica purtând aceeaşi ilustră semnătură. 

La 1884, Agatha Bârsescu oferea concerte pe scenele marilor teatre 
vieneze, astfel încât fotografia acesteia îi putea fi înmânată pictorului chiar de 
către celebra artistă româncă. 

Aşadar, personalitatea poetului român Mihai Eminescu era cunoscută în 
1885 în cercurile artistice europene, interesat de el fiind şi reputatul artist al 
vremii, austriacul Theodor Mayerhofer, cel care, în aceeaşi epocă, era pictorul 
favorit al Curţii Imperiale de la Viena. Ca urmare, acesta reuşeşte să 
transfigureze, după fotografii originale, desigur, portretele lui Eminescu şi 
Veronica. Aceasta ne face să credem că, în cazul celor doi, originalele 
fotografiilor lor au ajuns şi la Viena, în atelierul pictorului şi graficianului mai 
sus amintit. 

Despre modul în care au ajuns fotografiile lui Eminescu şi Veronica 
Micle în posesia lui Th. Mayerhofer rămâne să aflăm. 


Th. KG fcAMM - AliiUtiSJS : CANGERER, WlEN. 



Legătura dintre tipografia lui C. Angerer (1838-1916) 21 şi cultura 
română poate fi explicată şi prin aceea că fratele său, Ludwig Angerer, cunoştea 
realitatea din ţara noastră destul de bine: a activat la Sibiu, mai întâi, apoi la 
Bucureşti, unde a realizat primele fotografii (cele mai vechi) ale capitalei, în 
timpul Războiului Crimeii. Reîntors în Austria, a înfiinţat un atelier la Viena, 
inventând fotografia format Carte de Visite (CDV) în 1857, precum şi aplicând 
procedee inovatoare în arta fotografică. Acesta a fost artistul - fotograf oficial al 
Curţii Imperiale de la Viena, până la moartea sa, în 1879. 

Dan Toma Dulciu 
Bucureşti 

5 

10.07.2016 


21 Firma ” Angerer & Goschl • K. uk Hof-Photochemigraphen”, Wien, XVI/1, OttakringerstraBe 49, 
specializată în editarea de cărţi, folosind o metodă revoluţionară în acea vreme ( clişee de zinc, cupru, alamă şi 
oţel; zincografia a schimbat destinul litografiiilor clasice), putându-se reda imagini în alb/negru sau patru culori. 
Firma a fost fondată în 1870 de Cari Angerer. El este fratele lui Ludwig Angerer, primul fotograf austriac al 
Bucureştilor, din vremea Războiului Crimeei. Ludwig Angerer, de meserie chimist, a practicat mai întâi meseria 
de farmacist la Viena şi Sibiu, apoi la Bucureşti. 

